**ŠUŠKALICE - KIŠA**

**Za izradu šuškalica potrebno je:**

* 3 prazne suhe plastične boce od pola litra i pripadajući čepovi za boce
* nekoliko suhih grančica
* suhi grah ili kukuruz
* riža
* sitno sjemenje (mak, chia sjemenke, proso ili slično)
* lijevak
* selotejp ili pik traka



**POSTUPAK:**

Sve potrebne sastojke pripremite na stol ispred učenika. Pokažite mu i imenujte što se gdje nalazi. Potaknite da Vam samo pokaže i imenuje gdje je boca, grančica, grah... ukoliko imate dulje grančice potaknite učenika da samostalno prepolovi grančice na kraće komade.

Potom uzmite jednu bocu a učenika potaknite da uzme drugu bocu. U bocu stavite nekoliko grančica i isto zatražite od učenika.

Zatim uzmite lijevak i stavite ga na bocu. Pomoću lijevka u bocu uspite sitnije sjemenke. Vi započnite aktivnost a učenik neka dovrši.

Na isti način u drugu bocu sipajte rižu.

U treću bocu ubacite grah/kukuruz ali na način da učenici rukom ubacuju sjemenke u otvor boce.

Kada ste napunili sve boce sa grančicama i sjemenkama, zatvorite ih sa čepom i dodatno čep omotajte pik trakom ili selotejpom kako bi spriječili otvaranje i prosipanje.

I vaše šuškalice su gotove! Neka učenici istražuju i osluškuju zvukove kiše u boci.

Primjer izrađenih šuškalica:



Izvor: <https://chalkacademy.com/rainstick-sensory-bottles-musical-activity-kids/>

Poslušajte zvučne zapise na poveznici:

 <https://www.e-sfera.hr/dodatni-digitalni-sadrzaji/6698ded7-ccb5-4f19-ad78-d0cd79720614/>

Uživajte!